text: “Bygdin sá ómetaliga vøkur út, har hon lá í kavanum og sólini. Tað var jóladagur og farið um kirkjutíð, og vit Duruta, Turið og Edmund vóru ávegis á vitjan í háborg Føroya, sum kirkjubøfólk ivaleyst høvdu orðað seg. Tollaksmessudagur og jólaaftan høvdu ikki verið serligir til veður. Hann var farin suðurum, og úrslitið var sirm. Tað nógva av kavanum bleiv kortini liggjandi, og út á jólanátt var hann blivin høgur í ættini við kava. Og í dag var tað jólaveður sum í ævintýrunum.
text: #000000
text: Tá ið eg var komin til Viðareiðis, hevði eg ringt til Havnar og hevði fingið fatur í Bergi Mjóvanes, sum fekk alt uppá gos, og politistar úr Klaksvík norður í Dalar. Tá ið eg seinni sama kvøldið hitti eysturoyingin á Hotel Norð, fortaldi hann mær, at teir høvdu funnið fitt av deyðum monnum og nakað av særdum. Summir høvdu búleikast við summarhúsini, men nakrir vóru farnir umborð á Marianne og høvdu roynt at fingið akkerið upp. Ímillum hesar menn var skiparin, men hann var so dýrandi fullur, at hann fekk ikki rætt nakra hjálpandi hond. Úrslitið var, at tá ið løgreglan kom til skipið, lá tað har, tað hevði ligið síðani á morgni. Fleiri sjúkrabilar høvdu høvdu vitjað har norðuri, og bæði skiparin, sum hevði skorið seg illa í skøvningarnar, ein kavari, sum hevði eitt sorað knæ, og ein, sum hevði skallabrot, vóru á Klaksvíkar Sjúkrahúsi. Ein triði kavari, sum hevði fingið eistrini skotin undan sær, varð sendur til Havnar saman við einum eldri manni, sum hevði brotið sær bæði mjødnina og aðra økslina. Hesum seinna roknaðu teir ikki við var lív lagað”.
text: #000001
text: Um Føroyar lesaUpprunin til Føroyar lesaEndamáliðSamstarviðLesivanakanninginTemaSummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanumFilmar um lesingSkúlabókavørðurinLærarinNámslektarinNámsfrøðingurinLandsstýrismaðurinMaria og RonjaLesandi skiparinSambandBókaslúkurinMore
text: #000004
text: SummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanum
text: #000005